একটি দেশের কেন্দ্রীয় ব্যাংকের দ্বিতীয় শীর্ষ কর্মকর্তা যখন এভাবে সরকারের সঙ্গে মতভেদের বিষয়টি সামনে নিয়ে আসেন, তখন তা নিয়ে হইচইয়ের অবকাশ আছে বৈকি। কারণ, মোদি সরকার ও আরবিআইয়ের মন–কষাকষির খবর এখন আর গুজব নয়। কেন্দ্রীয় ব্যাংকের শীর্ষ কর্মকর্তাদের কথাতেই তা দিনের আলোর মতো স্পষ্ট। এখন গুজব রটেছে, শিগগিরই নাকি রিজার্ভ ব্যাংক অব ইন্ডিয়ার গভর্নর উরজিৎ প্যাটেল পদত্যাগ করতে চলেছেন। আর এই পদত্যাগের একমাত্র কারণ মোদির সঙ্গে দ্বিমত!